Paco Quiles guanya el XXXI Concurs de Fotografia Turística 'Ciutat de Sagunt' amb la seua col·lecció de vistes del municipi des de l'aire
22 d’octubre 2021

![Imagen 1](/media/sgoa2kkf/80-m1-mini-entrega-premios-xxxi-concurso-fotografia-turistica.jpg)![Imagen 2](/media/a0ml305y/80-m2-entrega-premios-xxxi-concurso-fotografia-turistica.jpg)

![Imagen sin texto alternativo.](/es-va/Actualidad/PublishingImages/Octubre 2021/80 C1 Entrega premios XXXI Concurso Fotografia Turistica.jpg)  
  

El XXXI Concurs de Fotografia Turística 'Ciutat de Sagunt' ja té guanyador. En esta ocasió Paco Quiles s'ha emportat el primer premi del certamen gràcies a la seua col·lecció de vistes aèries d'alguns punts del municipi, titulada _A vista d'ocell_. L'alcalde de Sagunt, Darío Moreno; la regidora delegada de Comerç i Mercats, Ana María Quesada; i la regidora delegada de Cultura, Asun Moll, han participat en l'acte de lliurament dels guardons a les persones que han resultat premiades en esta edició, que s'ha celebrat este divendres.

  

Alberto Dolz ha quedat en segon lloc amb el seu monogràfic _Jueria_ i el tercer lloc ha sigut per a Julián Negrado pels seus cinc _Torreons_. Els tres premis estan dotats amb 800 euros, 475 euros i 250 euros respectivament. Així mateix, hi ha hagut tres accèssits, tots ells de 75 euros, a tres fotografies individuals que han sigut per a Mari Carmen Moya, Vicente Peris i David Piqueras per les seues fotografies _Dunes IV_, _Estampa de les festes patronals II_ i _Exposició La Tira de Dones II_ respectivament de les seues col·leccions homònimes.

  

![Imagen sin texto alternativo.](/es-va/Actualidad/PublishingImages/Octubre 2021/80 C2 Entrega premios XXXI Concurso Fotografia Turistica.jpg)  
  

L'alcalde de Sagunt, Darío Moreno, ha donat l'enhorabona a les persones guanyadores i ha agraït la seua participació a les diferents associacions, particularment al Grup Fotogràfic ARSE, així com a la Fundació Bancaixa i a la resta de participants **«que permeten que este concurs continue creixent any rere any»**.

  

En este sentit, el primer edil ha destacat que este certamen **«permet continuar coneixent»** el municipi **«des de diferents perspectives»** i **«incentivar el turisme»** a Sagunt i Port de Sagunt **«però també ampliar el coneixement»** sobre la ciutat **«i sobre els seus diferents racons»**.

  

Totes les imatges i col·leccions premiades així com la resta de fotografies presentades poden contemplar-se en l'exposició que estarà oberta al públic fins el pròxim dia 30 d'octubre a la Casa Municipal de Cultura de Port de Sagunt. De dilluns a divendres en horari de 10.00 a 13.00 hores i de 16.00 a 21.00 hores el públic podrà visitar gratuïtament esta mostra en la qual es recullen les instantànies d'esta XXXI edició del certamen. Posteriorment, l'exposició també es podrà vore a la Casa Capellà Pallarés de Sagunt del 3 al 19 de desembre.

  

L'Ajuntament de Sagunt realitza anualment una convocatòria pública d'este Concurs de Fotografia Turística 'Ciutat de Sagunt' que busca tant la participació ciutadana com disposar de material gràfic per a la seua posterior utilització en campanyes de promoció turística, ja siga en fires, per a l'edició de material turístic o per a poder il·lustrar els articles i reportatges publicats en revistes i premsa especialitzada. Així mateix, es convida a descobrir racons de la ciutat i a rebre a visitants disposats a plasmar els recursos més atractius, tant patrimonials com gastronòmics i naturals.

  

![Imagen sin texto alternativo.](/es-va/Actualidad/PublishingImages/Octubre 2021/80 C3 Entrega premios XXXI Concurso Fotografia Turistica.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/paco-quiles-guanya-el-xxxi-concurs-de-fotografia-turística-ciutat-de-sagunt-amb-la-seua-col-lecció-de-vistes-del-municipi-des-de-l-aire/ "Facebook")
*   [](http://twitter.com/share?url=https://aytosagunto.es/va/actualitat/paco-quiles-guanya-el-xxxi-concurs-de-fotografia-turística-ciutat-de-sagunt-amb-la-seua-col-lecció-de-vistes-del-municipi-des-de-l-aire/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/paco-quiles-guanya-el-xxxi-concurs-de-fotografia-turística-ciutat-de-sagunt-amb-la-seua-col-lecció-de-vistes-del-municipi-des-de-l-aire/ "Linked In")
*   [](mailto:?body=https://aytosagunto.es/va/actualitat/paco-quiles-guanya-el-xxxi-concurs-de-fotografia-turística-ciutat-de-sagunt-amb-la-seua-col-lecció-de-vistes-del-municipi-des-de-l-aire/)